Document ID: 32011D0242
Publication Date: 2011-04-14

Title and Content:
SKLEP KOMISIJE
z dne 14. aprila 2011
o članih svetovalne skupine za prehranjevalno verigo ter zdravje živali in rastlin, ustanovljene s Sklepom 2004/613/ES
(2011/242/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Sklepa Komisije 2004/613/ES z dne 6. avgusta 2004 o ustanovitvi svetovalne skupine za prehranjevalno verigo ter zdravje živali in rastlin (1) ter zlasti člena 3 Sklepa,
ob upoštevanju naslednjega:
(1)
Svetovalna skupina za prehranjevalno verigo ter zdravje živali in rastlin je bila ustanovljena s Sklepom 2004/613/ES z učinkom od 25. avgusta 2004. Komisija se s to skupino posvetuje o svojem delovnem programu na področju varnosti hrane in krme, označevanja hrane in krme, prehrane ljudi v zvezi z živilsko zakonodajo, zdravja in dobrobiti živali in zdravja rastlin ter o kakršnih koli ukrepih, ki jih mora Komisija sprejeti ali predlagati na teh področjih.
(2)
Komisija v skladu s členom 3(3) Sklepa 2004/613/ES izbere predstavniške evropske organe, ki najbolje ustrezajo merilom iz člena 3(1) navedenega sklepa in so se odzvali na razpis za prijavo interesa.
(3)
Komisija je prvotno izbrala 36 članov svetovalne skupine. Seznam prvotnih članov je bil objavljen v Uradnem listu Evropske unije leta 2005 (2).
(4)
Komisija se je zdaj odločila razširiti članstvo svetovalne skupine, zlasti za vključitev nekaterih nezastopanih sektorjev. Po razpisu za prijavo interesa je bilo izbranih devet dodatnih organov.
(5)
Vsi člani svetovalne skupine imajo enakovreden status.
(6)
Primerno je potrditi 36 sedanjih članov svetovalne skupine ter poleg tega imenovati devet novo izbranih članov -
SPREJELA NASLEDNJI SKLEP:
Člen 1
Komisija potrjuje evropske organe iz dela A Priloge za člane svetovalne skupine za prehranjevalno verigo ter zdravje živali in rastlin ter za člane te svetovalne skupine dodatno imenuje evropska telesa iz dela B Priloge.
Člen 2
Ta sklep začne veljati na dan objave v Uradnem listu Evropske unije.
V Bruslju, 14. aprila 2011

Classification:
Level 1 Topics: 100149
100147
100144
100156
Level 2 Topics: 100174
100215
100195
100250
100196
Level 3 Topics: 138
2723
5769
5640
87
1268
All Topics: 1590
2723
2836
6050
6569
8465
893